Corrente Vermella quere manifestar as súas condolencias e a solidariedade coas victimas e as súas familias e achegados do tráxico accidente, sucedido o 24 de Xullo en Compostela.\nDesde Corrente Vermella queremos saudar a reacción solidaria da poboación galega ante tan tremendo accidente, e en concreto aos bombeiros que suspenderon a folga indefinida que mantiñan pola equiparación laboral.\nAínda é pronto para esclarecer as causas que provocaron até agora 78 mortos e mais de 130 feridos, xa que seguro non ten un só motivo. Por esa razón non é de recibo que o "circo mediático" xa comece a focalizar no exceso de velocidade e o maquinista, como fixeron no accidente do Metro de Valencia, esquecendo que existen medios técnicos de seguridade homologados a nivel internacional para evitar as consecuencias de posibles fallos humanos.\nPor todo iso, comezan a xurdir preguntas de se non se podería evitar o accidente, tendo en conta que as obras da AVE custaron á poboación 6 mil millóns de euros nos últimos anos, a zona onde se produciu era onde comezaba a via tradicional, construída hai 70 anos, saíndo da da AVE, e porque nun tramo da AVE consérvanse reliquias ferroviarias do pasado. Con tanto como gastaron, non había diñeiro para instalar todas as medidas de seguridade?\nPor estes motivos, e moitas outras cuestións técnicas que se coñecerán, é imprescindible a investigación até o final das causas que motivaron tan tráxico accidente.\nAgora o urxente é o rápido restablecemento dos feridos aos que as institucións públicas e ADIF-Renfe teñen que prestar toda a axuda necesaria.\nComentarios (0) - Categoría: Estado Español - Publicado o 25-07-2013 14:06\nCorrente Vermella chama a participar nas mobilizacións do vindeiro 25 de Xullo con nós, trás a faixa da Plataforma por Unha Auditoria Cidada da Debeda, que baixo o lema ?Que se lixe a Troika, non debemos non pagamos?, concentrarase ás 12 h na Alameda de Compostela.\nPara CV a poboación traballadora galega, como a europea e española, están sufrindo dunha maneira brutal as consecuencias da crise do capitalismo a través das políticas dos gobernos, de Unión Europea e a Troika.\nCo obxectivo de recuperar os beneficios dos empresarios e banqueiros, coa finalidade de enriquecelos mais aínda, apróbanse reformas laborais, reformas constitucionais para garantir o pago da débeda, desmantelan e privatizan servizos públicos; todo isto feito por uns gobernos que non deixan de roubar a man cheas.\nPara garantir a victoria da clase traballadora e os pobos fronte aos gobernos, a Xunta e o Central, e a UE é preciso avanzar na coordinación dos organismos que hoxe loitan contra os recortes, a austeridade e a reforma laboral; en fin, por umha fronte única social que desenvolva a mobilización social sostida no tempo, no camiño da Folga Xeral Política, ate derrubar os gobernos de Rajoy e Feijoo.\nO 25 de Xullo ten que ser umha xornada de loita de todo o pobo traballador, no camiño da derrubada dos gobernos do PP e a apertura dun proceso constituínte que garanta umha saída obreira e popular á crise.\nEsperámosvos desde as 11h no noso posto de venta de libros na Alameda\nComentarios (0) - Categoría: Galiza - Publicado o 21-07-2013 20:58\nPor unha alternativa socialista\nAnos de rexeitamento masivo e mobilización social contra as políticas de recortes e axustes dos sucesivos gobernos do PSOE e o PP, poñen a resolución da crise social e económica nun nivel que desborda as institucións actuais, tamen europeas, afectadas por unha corrupción que atinxe a todo o aparello do rexime herdado do franquismo.\nOs problemas que atinxen á Galiza, ó seu pobo traballador, de desindustrialización e saqueo das súas riquezas, de venda das súas materias primas e privatizacións son parte dunha política de pagamento da débeda por obriga constitucional e dun Tratado de Maastricht que impón o financiamento a través da banca privada; cun desemprego masivo consecuencia dunha reforma laboral que fai retroceder 40 anos nos direitos dos traballadores e as traballadoras, coa pantasma da emigración masiva.\nOs limites do parlamentarismo\nA presencia de AGE no parlamento rompeu a esclerotización ?tripartidista? dos últimos vinte anos e elevaron o nível na loita parlamentaria; mas a crise do capital segue, e a Xunta, o goberno central e a UE continúan cos seus planes de saqueo e desmantelamento.\nA loita institucional e parlamentaria demonstra os seus limites porque a pesar de que os deputados indígnense dentro del, as medidas apróbanse. Ou se espera que en catro anos se acade nas eleccións unha maioría parlamentar, cunha dubidosa efectividade para resolver a crise desde dentro deste marco constitucional; ou se rompe con esta lóxica electoralista, avanzando unhas propostas que confronten os gobernos e a crise desde a perspectiva da mobilización obreira e social.\nA experiencia da Xunta Bipartita ?progresista? que tras as mobilizacións de Nunca Máis e Contra A Guerra contou co apoio do pobo traballador, en catro anos decepcionou á poboación porque non resolveron case ningunha das aspiracións e ilusións, non en tanto polo PSOE, que todo o mundo sabía quen era, mas tamén polo BNG.\nAo renunciar ao enfrontamento coas institucións do réxime do 78, ao facer política para os sectores burgueses e capitalistas da Galiza e ao renunciar á loita pola soberanía nacional galega, dilapidouse a confianza posto nel.\nPor iso, agora que é necesaria e desexable a derrota da Xunta do PP, é imprescindible non esquecer a historia recente; a repetición dunha Xunta, agora tripartita/cuatripartita, non vai resolver os problemas que atinxen á sociedade galega. As forzas que farían parte dela son as que xa estiveron na Xunta Bipartita, o BNG, o PSOE, agora ANOVA; o novo que podería se incorporar, IU, en Andalucía esta gobernando co PSOE e aplicando as medidas de austeridade e axuste, aínda que ?por imperativo legal?.\nO parlamentarismo e a vía electoral só é unha parte, e non a mais importante, da política para enfrontar os gobernos e os réximes do capital, tendo que estar sempre subordinada aos obxectivos da mobilización obreira e social.\nAs propostas democrático-nacionais\nA partir das revolucións árabes e do 15M, das mobilizacións gregas, portuguesas ou italianas, das revoltas turcas e brasileiras,... e de fondo, unha crise social e económica de carácter internacional pon a alternativa nese terreo, fronte ás propostas cinguidas ás fronteiras nacionais ou estatais.\nO 14N, a Xornada de Loita Europea, que foi de Folga Xeral na Península Ibérica, expresou a necesidade desa resposta internacional, europea, e na Bélxica, na Franza, en Portugal, na Italia? os traballadores/as desbordaron con mobilizacións de masas ás cúpulas sindicais que non querían convocar, ou facelo minoritario. O punto mais alto deste movemento foi a manifestación de 70 mil persoas en Madrid, convocados polo sindicalismo combativo e alternativo.\nNeste cadro de internacionalización das mobilizacións e da resposta social á crise capitalista e as políticas dos gobernos, é obvio que as propostas democráticas e nacionais, de defensa dos direitos e das reivindicacións do pobo traballador galego fan parte indubidable dunha saída obreira e internacionalista da crise.\nPor outra banda, a necesaria construción da unidade da clase traballadora por riba das fronteiras fronte os gobernos e a Unión Europea só pode facerse a partir do respecto absoluto dos direitos das nacións oprimidas, dos seus direitos políticos e sociais.\nConstruíndo a alternativa socialista internacionalista\nGaliza, o seu pobo traballador, polo seu carácter de nación oprimida, periférica na UE e no Estado Español, esta a sufrir dun xeito especialmente duro as consecuencias da crise. Nestas condicións é preciso construír un programa adecuado ás condicións concretas nas que se desenvolve a loita, a Unión Europea, o Estado Español e a Galiza, que ten como obxectivo a transformación socialista da sociedade.\nA partir da loita por unha saída obreira e popular á crise, que rexeite a Constitución do 78 e abra un proceso cara unha Asemblea Constituínte no que a clase traballadora e o pobo podan decidir o seu futuro, garantindo o exercicio do direito á autodeterminación. Esto supón loitar polo cambio de réxime político a través da mobilización social sostida no tempo, cara unha folga xeral política, que free as políticas de austeridade e axuste, e derrube os gobernos da Xunta e o Central, abrindo as portas a ese proceso constituínte apoiado nas organizacións obreiras e populares que hoxe loita contra esas medidas.\nAs tráxicas consecuencias que as medidas teñen na vida da clase traballadora e o pobo impón levantar un Plan de Emerxencia Social que sente as bases dunha nova política obreira e popular. É claro que ningún goberno dentro deste réxime adoptará medidas semellantes, esto só pode facelo un goberno obreiro e popular, unha Xunta dos Traballadores/as e o pobo apoiada nos organismos de poder construídos desde a base, como as asembleas populares, comités, plataformas, etc.\nUnha Xunta dos Traballadores/as e o pobo que no exercicio do direito á autodeterminación, convoque a unha asemblea constituínte galega e instaure unha república galega, no cadro da Federación de Repúblicas Ibéricas, fora da UE e o Euro, para levar adiante, queira que non o estado español, o plan de emerxencia da poboación traballadora.\nO carácter internacional da crise e da loita marca a perspectiva que demonstrou a Xornada Europea do 14N; a resposta ás políticas da Unión Europea, vehiculizadas a través da Troika e os gobernos fai preciso o fortalecemento da unidade da clase traballadora por cima das fronteiras, avanzando reivindicacións e propostas de mobilización común, para romper con esta Unión Europea, co Tratado de Maastricht e o Euro, e construír os Estados Unidos Socialistas de Europa.\nPor todo elo, é preciso abrir un debate para determinar os eixes do programa e de loita, nun Encontro Aberto, desde a base e democrático que agrupe aos/as activistas dos movementos sociais que hoxe enfrontan as políticas da UE, da Troika e os gobernos.\nPola unidade e a coordinación das loitas\nPara garantir a victoria frente aos gobernos, a Xunta e o Central, e a UE non abondan os acordos cupulares, se estos non serven como canle orgánica para, a partir dun acordo de mínimos na defensa dos direitos sociais e políticos da poboación, contra esta Unión Europea e o Euro, avancen na coordinación dos organismos que hoxe loitan contra os recortes, a austeridade e a reforma laboral; en fin, por umha fronte única social que desenvolva a mobilización social sostida no tempo, no camiño da Folga Xeral Politica, ate derrubar os gobernos de Rajoy e Feijoo\nPlan de Emerxencia dunha Xunta dos Traballadores/as\n1.- esixencia da derrogación de todas as medidas aprobadas polo PPSOE, reformas laborais, privatizacións e desmantelamento de conquistas sociais, e non aplicación no ámbito galego.\n2.- non pago da débeda pública, auditoría para determinar as responsabilidades dos que levaron a esta situación. Control social das contas publicas e fin das contabilidades segredas da administración.\n3.- reparto de traballo sen reducción de salarios; traballar menos para traballar todos. Contratación de persoal nos servizos públicos ate rematar coas listaxes de espera. Nin un euro para as empresas privadas.\n4.- nacionalización da banca e as grandes empresas baixo control obreiro; nacionalización das empresas en crise (naval, Pescanova, Fabrica de Armas, etc.), que garanta todos os postos de traballo, e renacionalización dos servizos públicos, sociais e caixas de aforro privatizados ou desmantelados.\n5.- plan de obras e infraestructuras galego executado pola Xunta directamente, sen xestión privada, democraticamente decidido pola poboación traballadora, que garanta un desenvolvemento sostible e o servizo das necesidades sociais e non das grandes empresas ou multinacionais.\n6.- política fiscal progresiva, que pague máis quen mais ten, e anulación dos impostor indirectos (o IVE)\n7.- reducción dos salarios dos políticos ao salario medio dun traballador/a e direito á revogación pola poboación.\n8.- políticas activas na defensa da cultura e o idioma, normalización do seu uso: na Galiza en Galego.\n9.- política industrial sostible ao servizo das necesidades sociais, decidida democraticamente nas organizacións da clase traballadora e o pobo, como asembleas populares, comités, plataformas,?\n10.- desenvolvemento dos organismos de poder democrático da clase traballadora e o pobo, única garantía de enfrontar a crise desde a súa perspectiva.\nComentarios (0) - Categoría: Galiza - Publicado o 17-07-2013 12:22


Voces de aquí e acolá: Entre o porco e o cocho | Allos con bugallos | Portal das Palabras\nOs bechos Sus scrofa domestica, os nosos porquiños, cochiños ou chinos, ranchos, quinos, marráns e marranchos –que todo é o mesmo, do fociño ao rabo– son animais ben presentes na nosa cultura agraria e gastronómica. As denominacións máis estendidas e usadas son porco e cocho, que teñen certa distribución dialectal: toda a zona sur e oeste do país, agás unha cuña que comprende desde a ría de Sada ata Camariñas, internándose ata o río Tambre, á altura do concello de Val do Dubra é de porco; o resto é máis de cocho. Para mellor entendelo, convén mirar o mapa que acompaña o texto.\nÁrea de distribución xeográfica de ‘cocho’ [Do artigo de X. Sousa Fernández “Léxico dialectal e estandarización”]\nA forma estándar, porco, é coñecida practicamente en todo o territorio e a máis empregada nos medios; é asemade a máis recollida nos diferentes vocabularios e nos textos didácticos. Procede do latín porcus, -i que designaba o mesmo animal e que estaría vinculado co termo grego pórkos. Deste étimo derivan tamén as denominacións europeas: porc, en catalán e francés e porco en italiano.\nAlén de porco, utilizamos a denominación cocho para designar o mesmo animal. A súa orixe é controvertida e polo común relaciónase coa onomatopea coch! que é un xeito de chamalos. O termo tivo un certo percorrido nas linguas próximas, como por exemplo no francés cochon. As palabras rancho, chino e quino tamén se consideran creacións procedentes da onomatopea comentada, xa o di o dito: Quen nunca tivo nada e chega a ter un porquiño, vai pola rúa quiniño, quiniño!\nOutra denominación é marrán, procedente do árabe muharram ‘cousa prohibida’. Cando son pequenos, chamámoslles: leitón, cando inda maman da nai, ou bácoro ao que se lle aventura, sen moita certeza, unha orixe magrebí bakurí que nun principio designaba os años e logo pasou a nomear os leitóns.\n“Na posguerra, Don Celidonio ascendeu de porco a marrán e chegou a Alcalde. A parenta inflou como o fol da gaita. Agora é presidente da Xuntanza Cidadá e doutras Sociedades. A parenta botou abrigo de chinchilla e petitgris. Fixeron casa nova e teñen outro automóbil. Aínda podían ter máis.” (Vicente Risco: O porco de pé -adaptación-)\n“Era un ser que pasaba desapercibido, que non se deixaba ver en feiras nin festas e que case non saía do seu caseto do monte, onde vivía con dúas vacas, unha egua, un cocho, unha ducia de galiñas e seis ou sete ovellas.” (Carlos G. Reigosa: A lei das ánimas. A novela da Santa compaña)


O Concello de Foz organiza actividades polo Día do Libro e unha gala musical solidaria benéfica a prol do pobo ucraíno |\nHome Cultura O Concello de Foz organiza actividades polo Día do Libro e unha gala musical solidaria benéfica a prol do pobo ucraíno\nFoz, 21 de abril de 2022. Este sábado, día 23, conmemórase o Día do Libro, para o cal o Concello de Foz organiza diversas actividades durante as dúas últimas semanas de abril. E o domingo haberá un concerto solidario a prol do pobo ucraíno.\nO domingo 24 será a quenda da música. A aula coral da Escola de Música Municipal Arcadio Mon ofrecerá a todos aqueles que se acheguen á Igrexa parroquial de Foz a partir das 17.30 horas un concerto solidario a prol do pobo ucraíno, “que está a sufrir a barbarie dunha guerra inxusta e arbitraria”. Tódalas doazóns recadadas serán entregadas á ONG ACNUR. Este concerto está organizado pola Escola de Música, o colectivo MOVART e o Concello de Foz. O alcalde, Fran Cajoto, agradece ao director da Escola de Música, Felipe Sánchez, “a implicación e a iniciativa para facer este gran acto solidario, de axuda e de apoio a un pobo que sofre os efectos dunha invasión cruel e devastadora. A linguaxe universal da música vai falar o domingo, parabéns!”.\nFran Cajoto invita a todos a achegarse a Foz: “animo a veciñas, veciños e visitantes a participar da cultura focega nesta fin de semana. A cultura, en calquera formato, é sempre a mellor opción”.\nTags: Concello de FozFran CajotoInés López CoutoUcraína\nFesta do maio en Lourenzá, o domingo 1, con desfile e concursos de decoración de vivendas e comercios


(Redirixido desde "Pirixel")\nO perexil incrementa a diuresis por inhibición da bomba de Na /K -ATPase no ril, favorecendo a excreción de sodio e auga, con todo incrementando a reabsorción de potasio e o seu aumento (PMID 11849841).\nSer un pirixel, parecer un pirixel: aplícase á persoa persoa feble de saúde ou exquisita no carácter ou na comida.\nQuen queira ter prixel todo o ano, seménteo no mes de maio.\nSementa o prixel en maio, e terás prixel todo o ano.\nTraído desde "https://gl.wikipedia.org/w/index.php?title=Perexil&oldid=5735580"\nA última edición desta páxina foi o 3 de abril de 2021 ás 21:26.


O rexedor de Castroverde pide unha reunión dos alcaldes socialistas en Lugo - Noticias de Galicia\nO rexedor de Castroverde pide unha reunión dos alcaldes socialistas en Lugo\nO alcalde de Castroverde e líder do PSOE nese concello lucense, Xosé María Arias, remitiu este xoves un escrito ao presidente da xestora do partido na provincia, Luis Ángel Lago Lage, para pedirlle que convoque novamente a todos os alcaldes socialistas da demarcación.\nO obxectivo dese encontro é abordar a crise aberta na Deputación de Lugo dende a óptica de que o partido non cumpriu co rexedor de Becerreá, Manuel Martínez, quen o pasado mes de xuño propiciou que a popular Elena Candia conseguise as rendas da institución provincial.\nNa súa misiva, o primeiro edil de Castroverde recorda que os alcaldes socialistas se reuniron o 21 de agosto para marcar o camiño cara á moción de censura que, co apoio tamén de Martínez, devolveu a Deputación ao PSOE na persoa de Darío Campos, rexedor da Pontenova.\n“Despois dunha longa deliberación (…), decidiuse que Manuel Martínez renunciaría á vicepresidencia e que formase parte da xunta de goberno e á súa vez desempeñase as competencias da Delegación de Vías e Obras e Parque Móbil”, reza o texto, no que tamén se rememora que o acordo pasaba por “non ceder o máis mínimo” deste pacto “nas negociacións co BNG” para a censura e posterior formación de goberno.\nÁ vista de que este extremo non se cumpriu e de que os outros dez deputados provinciais “pretenden” facer pasar a Martínez como “tránsfuga”, é polo que Arias reclama “unha nova reunión de alcaldes” na que “esclarecer esta situación”. “Os que incumpriron os acordos foron (eses) deputados”, sentenza nesa comunicación.\n13 de novembro de 2015 | 19:35\t• Sen comentarios


O PP solicita no próximo pleno municipal melloras urxentes na cuberta da piscina do complexo Álvaro Pino – PP de Ponteareas\nHome Sin categoría O PP solicita no…\n-“Instamos ao Goberno local a que de xeito urxente habilite no orzamento prorrogado para este ano 2019 unha partida económica suficiente para levar a cabo a substitución da cuberta do pavillón municipal da piscina”.\nPonteareas, 9 de xaneirode 2019.- O PP rexistrou unha moción para que de forma urxente se arranxe a cuberta do pavillón municipal. Despois dunha visita da portavoz e candidata popular, Belén Villar, ás instalacións deportivas municipais Álvaro Pino, constatáronse diversas anomalías e necesidades que son postas de relevo polos centos de usuarios que cada día acoden ao ximnasio e á piscina, “sendo o máis grave que observamos, nestes momentos, as filtracións e goteiras que ten a instalación en días de choiva, orixinadas polo deterioro da cuberta, que ten máis de 25 anos”.\nO PP foi pioneiro na construción de todas as instalacións deportivas que na actualidade están a disposición dos usuarios e clubs deportivos, e vai seguir apostando polo mantemento destas instalacións e pola construción doutras novas tan necesarias en Ponteareas pola elevada demanda existente. Este complexo é a instalación deportiva con máis accesos e maior superficie da comarca, 7.790 metros cadrados, ademais do edificio público máis transitado do municipio. Conta con máis de 1500 usuarios.\nPor todo isto, o grupo municipal do Partido Popular, solicita ao Pleno da Corporación a adopción do seguinte acordo: instar ao Goberno local a que de xeito urxente habilite no orzamento prorrogado para este ano 2019 unha partida económica suficiente para levar a cabo a substitución da cuberta do pavillón municipal da piscina.\n-En marzo de 2019, o alcalde recibiu unha resolución do Tribunal Administrativo de Contratación Pública…\nAquelo de “baixar os impostos é de esquerdas” non vai co Señor Represas A liquidación…\nVillar solicita a Chus Garrote que deixe de inventar novos problemas e vaia a Madrid a reclamar o investimento que recortou o PSOE para a variante\nO PP denuncia vertidos de augas fecais en vivendas e comercios próximos á obra do paseo matutino


Novas - As últimas novas da epidemia global\nO día 21 houbo máis de 180.000 novas incorporacións no mundo, a maior cantidade de días desde o estalido.\nA 22a hora local, o xefe do proxecto de emerxencia sanitaria da OMS, Michael Ryan, dixo que a propagación de nova pneumonía coronaria en moitos países con gran poboación provocou un aumento de novos casos en todo o mundo. Algo disto débese ao aumento do número de probas, pero non é o motivo principal. O número de ingresos e mortes hospitalarios tamén está a aumentar, o que indica que o virus se estendeu de xeito constante a nivel mundial.\nAdemais, a Organización Mundial da Saúde dixo que o número de casos recentemente diagnosticados de nova pneumonía nos Estados Unidos recientemente repuntou ou pode ser causado por un reinicio económico.\n"Está claro que o aumento da capacidade de proba non explica completamente o aumento dos casos. Actualmente hai evidencias de que a taxa de hospitalización tamén está a aumentar. Cando se elimina a restrición de corentena, pode levar a tales resultados", OMS Health Planning Planning O director de implementación, Michael Ryan, dixo aos medios. Ryan dixo que ao ver o informe apuntábase a un aumento do número de mozos no caso. "É posible que, debido á maior mobilidade da poboación nova, estean a aproveitar as restricións para comezar a saír". Ryan sinalou que a OMS lembrou varias veces que cando se cancelou a orde de corentena, apareceron "máis casos" en moitos lugares do mundo. O director xeral da OMS, Tan Desai, dixo na rolda de prensa que o día 21 había máis de 183.000 casos diagnosticados recentemente en todo o mundo, o máximo desde o brote.


Efe 19 julio 2021 00:56 h.\nVarios vehículos agrícolas fixeron un tramo da ruta xacobea con motivo da Festa do Peregrino de Triacastela\nCun gran arraigamento cultural, social e relixioso, o Camiño de Santiago volveu a converterse este domingo en punto obrigado de paso para os peregrinos que cada ano percorren as diferentes localidades a pé, en bicicleta e, neste caso, tamén, en tractor clásico.\nEsta actividade celebrouse no marco da Festa do Peregrino, que acolle a localidade lucense de Triacastela, primeira parada en Galicia tras cruzar O Cebreiro, que organizou a súa segunda edición despois de que non puidese organizala o ano pasado.\nDurante a xornada, os participantes fixeron un tramo do Camiño de Santiago dunha forma singular, xa que percorreron os case catro quilómetros que separan os lugares de Biduedo e Triacastela en tractor clásico.\nEstes vehículos forman parte da colección museográfica Muvida.\nTrátase, apuntou a alcaldesa desta localidade, Olga Igrexas, de mostrar "a tradición Xacobea que ten a vila de Triacastela que o Códice Calixtino aparecía como final de etapa".\nA primeira edición celebrouse en 2019 pero o ano pasado a localidade viuse obrigada a cancelar o evento debido á pandemia.\nO programa, que arrincou ás dez da mañá cun percorrido en tractores, continuará ao longo de toda a xornada, cun amplo programa de actividades, teatro, monicreques, música e incluíu a instalación dunha quincena de postos de artesanía.\nAs autoridades, entre elas o vicepresidente primeiro da Xunta, Alfonso Rueda, inauguraron a feira á unha da tarde e, media hora despois, tivo lugar o pregón da man da Luis Celeiro\nO acto estivo conducido pola cantante do Incio Lucía Pérez, nomeada en 2020 embaixadora da ruta xacobea en Triacastela.\nA rexedora confiou en que a festa sexa "moi participativa tanto para os peregrinos e veciños" que se acheguen ata o lugar, cumprindo con todas as medidas de seguridade polo covid.


Deputación e CEO apoian a empresas ourensás no inicio do proceso de exportación\nNoticia 92 de 335 Especiales » Ourense-Capital do Termalismo\nManuel Baltar e Pérez Canal presentaron unha nova iniciativa no marco do Plan ExportOU: un servizo de apoio a empresas que dan os seus primeiros pasos na internacionalización.\nO presidente da Deputación de Ourense, Manuel Baltar, e o presidente da Confederación Empresarial de Ourense, José Manuel Pérez Canal, presentaron hoxe unha nova iniciativa, no marco do Plan ExportOU de apoio á internacionalización de empresas ourensás. Trátase do Servizo Integral de Reforzo Exportador, un sistema dirixido a empresas da provincia de Ourense que aínda non exportan e queren dar os seus primeiros pasos na súa etapa exportadora. O obxectivo é que os empresarios poidan visualizar toda a realidade do proceso de exportación: vantaxes, dificultades, asesoramento e guía para o desenvolvemento de procesos.\nPreténdese desta maneira "incrementar a competitividade das empresas da provincia de Ourense e aumentar o número das que exportan", afirma Manuel Baltar, quen destacou na presentación "a alianza de cooperación que manteñen Deputación e CEO, neste caso, co desenvolvemento do Plan ExportOU, coa finalidade de impulsan a internacionalización das empresas de Ourense".\nEsta iniciativa é froito do convenio de colaboración entre a institución provincial e a CEO, para o cal o goberno provincial destina unha axuda de 100.000 euros. "Difundir internacionalmente a "marca Ourense" é unha fortaleza e unha oportunidade para as empresas e para toda a provincia, xa que apoiando a internacionalización, como vimos facendo con iniciativas como a misión comercial USA-Ourense ou establecendo posibilidades de contacto con Israel, promovemos novas oportunidades de negocio e axudamos a empresas e emprendedores a abrir novos mercados", explica Manuel Baltar.\nO presidente do goberno provincial agradeceu á CEO o labor que realiza a prol da competitividade e avanzou que para 2018 a Deputación de Ourense seguirá achegando unha dotación económica para colaborar coa Confederación Empresarial de Ourense.\nJosé Manuel Pérez Canal dixo en relación ao programa que hoxe se presentou que exportar "fai que as empresas sexan máis eficientes e competitivas" e que internacionalizar "é unha importante vía para expandir proxectos empresariais".\nNa presentación, técnicos do programa SIRE Elvira Losada e Fernando Iglesias remarcaron que o programa ten en conta que boa parte das empresas ourensás son de reducido tamaño e non dispoñen de tempo suficiente para realizar todas as ocupacións que engloba a exportación, polo cal este sistema baséase no apoio de profesionais e dunha rede de servizos de información sobre comercio exterior que axudará ao empresario no seu camiño exportador. A segunda fase do programa, que se prevé poñer en marcha no primeiro trimestre de 2018, estará centrada nas empresas que xa exportan de maneira consolidada.\nEsta iniciativa pretende afianzar a actividade exportadora do tecido empresarial ourensán, sendo o mellor perfil das empresas indicado para desenvolver accións exportadoras o de aquelas que teñan vontade de querer afrontar o proceso de internacionalización e produtos con certo grao de vantaxe competitiva.\nNo acto de hoxe Baltar e Pérez Canal entregaron tamén os diplomas aos xóvenes profesionais que completaron a formación en comercio exterior do Servizo de Primeira Exportación. Esta formación realizouse durante os meses de setembro e outubro, cun total de 130 horas lectivas. Esta formación permitiulles a dez xóvenes que completaron a formación realizar diagnoses sobre o potencial de exportación e produtos; procurar información e ferramentas especializadas en comercio exterior; elaborar estudos de mercado relativos a internacionalización; analizar temas de loxística, financiamento e custes, así como de fidelización de clientes.\n10 El Pórtico protagonizó el acto inaugural del curso académico en el Colegio Mayor Arosa


Asociación socio-educativa Antonio Gandoy: A Asociación Socioeducativa Antonio Gandoy e o CDR O Viso colaboran para implantar os Espazos das Familias na Limia\nA Asociación Socioeducativa Antonio Gandoy e o CDR O Viso colaboran para implantar os Espazos das Familias na Limia\nA Asociación Socioeducativa Antonio Gandoy e o CDR O VIso asinamos o día 16 de novembro un convenio de colaboración co obxecto de apoiar a formación da persoa que está a desenvolver o programa na comarca da Limia. Esta persoa, Lucía, está a participar nas reunións de formación e programación que levamos a cabo os venres na sede da Asociación.\nNeste enlace podedes ler unha nova sobre este tema, do que estamos moi contentos por dar outro pasiño máis para non esquecer o labor iniciado por D. Antonio Gandoy co programa Preescolar na Casa, e que está dentro dos obxectivos da nosa Asociación.\nAsí mesmo, tamén se incorporou á Asociación Mª José, que está a desenvolver un Espazo das Familias en Sarria.\nA incorporación destas dúas compañeiras vai supor, seguro, un plus de creatividade e profesionalidade que redundará nunha mellor práctica no desenvolvemento das actividades que se deseñan e que levamos a cabo coas familias.\nPublicado por Asociación Socio-Educativa Antonio Gandoy ás 22:58


Gañadores do certame Comercio con talento - Comercio 360 Galicia\nGañadores do certame Comercio con talento\nA directora xeral de Comercio e Consumo, Sol Vázquez, vén de entregar os premios do certame Comercio con talento, unha iniciativa coa que a Xunta pretende impulsar a innovación e o emprendemento no sector comercial entre o alumnado de formación profesional.\nCon esta acción, na que participou estudantado de ciclos formativos relacionados co comercio de toda Galicia, búscase impulsar a participación e o contacto dos estudantes coa realidade do sector, complementando a súa formación; potenciar a innovación, o emprendemento e a incorporación do talento á actividade comercial de proximidade, así como ás pemes deste sector; e incrementar o coñecemento das novas tendencias do comercio, especialmente das novas tecnoloxías.\nMercería situada na avenida de Hércules na Coruña, elixida pola estudiante Laura Fraguío. Ofrece materiais para manualidades e costura e organiza cursos para a súa clientela.\nAi Carmiña é un obradoiro de arranxos florais especializado en decoración de vodas, elixido pola estudiante Judit Campoy, está en Orillamar (A Coruña).\nCo Club: elixida por Iris Martínez, do colexio Mediño, destaca pola súa proposta #adoptaunaprenda, de economía circular.\nTemasComercio 360 Comercio con talento Premios Comercio con Talento Xunta de Galicia\nComercio360 Eco: Aberto o prazo de solicitudes ata o 9 de agosto\nMáis gañadores do certame Comercio con talento


As arquitectas galegas elixen as maiores aportacións á profesión neste 2020\nOs Premios Gran de Area de Aportación á Arquitectura 2020 foron fallados desde as delegacións de Ourense, Pontevedra e Vigo do Colexio Oficial de Arquitectos da Galiza (COAG).\nVista dunha casa unifamiliar construída en Cangas. (Foto: COAG)\nRedacción 22:54 do 9 de novembro de 2020\nMalia que este non semella un ano especialmente propicio para a construción, o Colexio Oficial de Arquitectos da Galiza (COAG) optou por celebrar igualmente os seus Premios Gran de Area de Aportación á Arquitectura 2020. Coa axuda das delegación de Pontevedra, Vigo e Ourense escolléronse 15 proxectos dos 69 que achegaron a súa candidatura.\nO xurado, composto polos presidentes das delegacións e outros membros das mesmas, pasou seis horas analizando as propostas para decidir cales son máis destacadas para o sector no país. Até que só quedaron 15 obras, 13 situadas na demarcación viguesa e dous na ourensá.\nOs diplomas quedarán para ser entregados cando a situación de emerxencia sanitaria mellore, polo que non se facilitou unha data concreta.\nDiversidade de criterios\nAs e os expertos revisaron os 69 proxectos, dos que unha ducia decorreron na área de Ourense, 10 na de Pontevedra e o resto na de Vigo. Por iso, as escalas, as localizacións e a envergadura das iniciativas é moi diversa e interesante.\nPor exemplo, resultaron galardonadas unha vivenda unifamiliar circular en Cangas “pola súa aparente sinxeleza” e a rehabilitación dun edificio no casco histórico de Vigo pola súa adaptación sen ocupar máis espazo.\nTamén foi merecedora dun premio a obra de acondicionamento dos espazos públicos da explanada do horizonte, no Rosal, unha solución de “rexeneración do ecosistema” achegada por María Fandiño.\nIgualmente houbo unanimidade de aplausos para a modificación e recuperación do convento de San Francisco de Ourense para empregar como Arquivo Histórico Provincial.\nSegundo o xurado Xosé Manuel Casabella López e José Luis Martínez Raído fixeron un esforzo nunha intervención sutil “que ceda o protagonismo ao patrimonio existente”.\n“Todas as obras que foron candidatas aportan ese gran de area á arquitectura, e sobre todo á sociedade, e máis na situación na que nos atopamos na actualidade marcada pola pandemia”, destacaron hoxe fontes do COAG.\nPara chegar a estas conclusións tivéronse en conta criterios variados como a tipoloxía da edificación, a innovación tecnolóxica do proxecto, o seu acomodo ao entorno ou o custo de construción.\nOs recoñecementos Gran de Area naceron hai xa 19 anos co obxectivo de “contribuír á harmonía entre arquitecto e promotor, para acadar o mellor resultado arquitectónico e construtivo posíbel, converténdose na maior aposta e pulo para o recoñecemento social desta disciplina” na Galiza.\ngaliza arte arquitectura aportación deseño


Europa Press 22 marzo 2019 14:34 h.\nAlberto Núñez Feijóo sector forestal\nAlberto Núñez Feijóo clausurou este venres o acto de presentación do Consello Galego de Enxeñarías. CABALAR (EFE)\nO presidente da Xunta apela á xestión común de parcelas e avanza unha normativa para explotar os bosques como "un seguro de ingresos" para o futuro\n"ORDENAR" OS BOSQUES GALEGOS. Tanto na súa intervención como en posteriores declaracións aos xornalistas, Feijóo lembrou que dous terzos do territorio galego está destinado a bosques. "Hai 80.000 familias que venden madeira e ingresan 300 millóns de euros cada ano", remarcou.\nPor iso, dixo que, desde o punto de vista da organización territorial, a intención da Xunta é remitir ao Parlamento galego antes de que finalice este primeiro semestre unha normativa que inclúa esta cuestión.\nPara referendar esta proposta, puxo como exemplo tamén o uso que os países nórdicos fan dos seus bosques. "Utilízanos como un seguro de ingresos e isto en Galicia está sen explorar e sen explotar", engadiu.


tuplace - Galega - Blog de tuplace\nSuscribirse a esta lista por medio de RSS. Ver entradas etiquetadas Galega\nGuadi Galego: "A cultura é diversa e ambigua, fonte de reflexión dos pobos."\nEntrevistamos a Guadi Galego, unha das nosas grandes referentes musicais dende hai xa uns anos e que ven de ser galardoada co Premio Martin Codax da música.\nGuadi Galego, natural de Cedeira, A Coruña, comeza a súa andaina musical sendo moi nova, estudando música no conservatorio da Coruña e música tradicional en distintos grupos da zona. No ano 1997 entra a formar parte do grupo Berrogüetto, no cal estivo dez anos exercendo como cantante e gaiteira.\nCon esta banda acadou un grande recoñecemento internacional e gravou tres discos: Viaxe por Urticaria (1999) e máis Hepta (2001), ámbolos dous calorosamente recibidos pola crítica e obxecto de varios premios e recoñecementos, entre eles, o de Mellor Grupo Folk Europeo do ano 2000 e unha candidatura aos Grammy Latinos na súa edición de 2002.\nEtiquetado en: Entrevista Galega Guadi Galego Música


A hostalaría... Así son as penurias dun dos sectores económicos de Galicia en plena crise\nTemas: TRABALLO CRISE ICO SANIDADE COVID-19 EMPREGO XUNTA HOSTALARíA ECONOMíA\nO sector da hostalaría denuncia “os ataques inxustificados da Xunta”. Consideran que se están vulnerando dereitos de licenza para determinados establecementos de “ocio nocturno”. O goberno galego di manter un diálogo constante co sector e buscar liñas de finaciamento.\nO lecer nocturno denuncia "discriminación": "estannos condenando ao peche"\nA hostalaría compostelá recorrerá o peche do lecer nocturno trala negativa do TSXG ós locais da Coruña\nPor Moncho Mariño | Santiago de Compostela | 04/09/2020 | Actualizada ás 22:00\n“Cremos que as medidas publicadas no DOG o 15 de agosto responden a criterios mediáticos que buscan tranquiliar á poboación” di Lois Lopes da Asociación de Hostalaría de Compostela. “Diría que mesmo se criminaliza ao sector porque ninguén aporta datos concretos sobre a incidencia dos locais no contaxio da COVID”.\nBar, bares, xente, persoas, persona, hostalaría, turismo en Madrid\nCheché Leal, da Asociación de Hostalaría de Lugo representou ás catro asociacións de Galicia durante a última reunión con representantes do goberno galego o 20 de agosto. Leal tamén ve unha acción de “criminalización” sobre a hostalaría coas medidas establecidas no DOG. “Ademais, esas medidas non veñen acompañadas de medidas de axuda ou rescate para un sector que leva cinco meses pechado”.\nNON EXISTE O “OCIO NOCTURNO”\n“Hai que deixar clara unha cousa, o ocio nocturno non é unha categoría, é unha denominación para recoñecer certo tipo de establecementos” di Leal. Os establecementos de ocio norturno segundo o DOG do 15 de agosto, serán “as discotecas, pubs, cafés-espectáculo, salas de festas, así como as salas de concertos que desenvolvan as súas actividades de forma análoga aos anteriores”. Son establecementos que desenvolven actividades ata horarios avanzados de madrugada.\nO peche de todos os locais debe ser á unha da madrugada, sen excepción. Non obstante, desde as Asociacións de Hostalaría denunciaron que se está indo contra a propia licenza de apertura dos locais sinalados como de “ocio nocturno”. “As cafetarías, os café-bares poden abrir ata a unha, mais houbo quen abría ata as catro” denuncia Leal. “Había noticias sobre locais de ocio nocturno que tiñan xente dentro, que a policía os pechou e precintaron o equipo de música, ben, se ten equipo de música non é local de ocio nocturno”.\nSector da hostalaría. Europa Press - Archivo\nEste foi un dos puntos que acenderon as alarmas dos hostaleiros. “Se alguén sen permiso permanece aberto ata as tantas, son insolidarios, piratas, fraco favor lle están facendo a este sector” sinala Leal. Mais o problema está en que a hora de peche está deixando aos locais de horario nocturno sen moita marxe. “Cremos que se está facendo unha interpretación literal da lei e que é necesaria outra lectura desa mesma lei” apunta Lois Lopes. “Quixemos buscar un apoio legal dentro da normativa municipal en Compostela, e para iso faríase unha declaración responsable sen máis condicións técnicas, porque xa as temos”.\nPECHES E CONTAXIOS\nA idea deste último punto era que as licenzas de apertura ata horas avanzadas na madrugada non estivesen perdendo o seu valor. É dicir, o peche á unha da madrugada está “deixando fóra de xogo” aos locais que o DOG definía como “ocio nocturno”. Isto a pesar das axudas ICO e ao aluguer. “Iso vén acompañado de pagar cotizacións á Seguridade Social, licenzas e seguros, mais se pecho á unha, non me deixan traballar” sinala Cheché Leal. A falta de ingresos non permite a apertura do local e isto trae o consecuente desemprego.\nAs actuais circunstancias demostran, segundo o sector da hostalaría, o descoñecemento do mesmo por parte das autoridades. “Durante a última reunión onde estiveron Alfonso Rueda e outros representantes da Xunta preguntei se todo isto viña do Goberno Central ou se era competencia autonómica” di Leal. Segundo o presidente da Asociación de Hostaleiros de Lugo, a resposta dos representantes do goberno galego foi “si, é unha orde ministerial”. Sobre este punto, as CCAA e o Ministerio de Sanidade acordaron once medidas e tres recomendacións, cousa que non impediría que as CCAA puidesen aplicar normas máis estrictas.\nO ministro de Sanidad insistira o día que anunciou este paquete de medidas, que estas eran unha acción coordinada entre Estado e CCAA. “As autonomías aceptaron os peches á unha da mañá, por tanto agora esa competencia é autonómica” di Leal. Se non é así “que nolo aclaren”.\nA partir de aquí os hostaleiros deducen que os gobernos autonómicos, entre eles o galego, terán estudos ou datos relativos sobre se os locais son focos importantes de expansión da COVID. Feita esta pregunta aos representantes da Xunta “a resposta foi que non”. “Non hai datos, só a información que sae en medios” di Lois Lopes. “Os brotes actuais non saíron da hostalaría, a maioría apareceron en reunións familiares, de amigos e outros puntos, por tanto a COVID non está ligada nin exclusivamente nin principalmente á hostalaría” remata Lopes.\nRESPOSTA DE VICEPRESIDENCIA DA XUNTA DE GALICIA\nA Vicepresidencia da Xunta, que ten parte das competencias sobre a hostalaría xunto outras consellarías, como Industria, respondeu nun correo electrónico que “cómpre lembrar que o peche dos establecementos de ocio nocturno, isto é discotecas, salas de baile e bares de copas, é unha medida que se tomou no conxunto de España polo Ministerio de Sanidade, en coordinación coas comunidades autónomas, para conter o avance da pandemia”.\nSinalan ademais que a Xunta “está en contacto constante cos representantes do sector”, mencionando a última reunión do pasado 20 de agosto, “onde se escoitaron as súas demandas e chegouse a un acordo con eles, que foi ben acollido”. Non obstante, aquí Cheché Leal apunta que “nós non chegamos a ningún acordo con eles”. Inda así, está prevista unha nova reunión o próximo mes para avaliar a evolución da situación sanitaria.\nSobre a situación económica que atravesa o sector, o executivo galego “comprométese a traballar nun protocolo de reactivación para cando a situación sanitaria permita a reapertura dos locais”. Iso sí, cinguíndose ás condicións e ás fases en que se producirá a reapertura. A isto engaden que estudarán co sector vías de financiamento.\nCon todo, a Asociación Hostalaría Compostela e a Asociación de Bares, Pubs e Discotecas de Santiago presentaron o pasado 27 de agosto no Tribunal Superior de Xustiza de Galicia “un recurso contencioso-administrativo contra a Orde do 15 de agosto de 2020” pola que se modifican “determinadas medidas previstas no Acordo do Consello da Xunta de Galicia de 12 de xullo de 2020” en canto as prevencións necesarias para “facer fronte á crise sanitaria ocasionada pola Covid-19”.


Miguel Anxo Seixas Seoane presenta na Academia a súa biografía de Castelao - Benvida - Real Academia Galega\nMiguel Anxo Seixas Seoane presenta na Academia a súa biografía de Castelao - Benvida\nImprimir Miguel Anxo Seixas Seoane presenta na Academia a súa biografía de Castelao\nO historiador Miguel Anxo Seixas Seoane presentará o luns 2 de marzo na Real Academia Galega o primeiro tomo da súa biografía de Castelao, un traballo monumental que afonda na figura do maior intelectual do galeguismo do século XX na súa integridade. O acto terá lugar xusto cen anos despois da inauguración na Coruña, o 2 de marzo de 1920, da primeira exposición das súas estampas recollidas posteriormente no álbum Nós. Miguel Anxo Seixas Seoane estará acompañado na presentación polo presidente da RAG, Víctor F. Freixanes; Dolores Vilavedra, en representación da Editorial Galaxia; e o catedrático da USC e académico Ramón Villares, presidente do tribunal da tese na que se basea esta ambiciosa publicación. "Cumpría tentar ver o Castelao enteirizo, pero en todas as súas dimensións e, a ser posible, en todas as relacións", xustifica o autor na introdución.\nMiguel A. Seixas Seoane. Autor: Xurxo Lobato\nCastelao. Construtor da nación. Tomo I. 1886-1930 (2019) é a primeira de tres entregas que verán a luz na colección Grandes Biografías de Galaxia. Miguel Anxo Seixas (Arzúa, 1960) procura na achega máis ambiciosa á figura de Castelao situar todo o que foi e deitou no seu tempo un home cuxa vida, vivida entre 1886 e 1950, condensa e resume unha parte relevante da historia de Galicia. "El, un dos construtores da nación, é unha testemuña privilexiada e un actor. Neste home de Rianxo está o mar e está a terra, está a Galicia de aquén e a de alén mar en que foi emigrante", expresa o historiador na introdución.\nA obra baséase nunha revisión exhaustiva dos fondos relacionados con Castelao espallados por distintas institucións e en información facilitada tamén por particulares a ambas as beiras do Atlántico. "Neste andar ás crebas existe unha cidadanía que me axudou a construír esta obra", agradece o autor Miguel Anxo Seixas Seoane.


Prácticas externas curriculares | Facultade de Fisioterapia\nSon aquelas que se configuran como actividades académicas integradas como materias dun plano de estudos, tal é o caso da materia Estadías Clínicas que conta cunha carga docente de 42 créditos anuais que se imparte en 4º curso.\nNesta materia o estudantado debe realizar as seguintes actividades para acadar as competencias correspondentes:\nPRÁCTICUM CLÍNICO: desenvolvemento de actividades nun contexto clínico relacionado co exercicio profesional do fisioterapeuta.\nSESIÓNS CLÍNICAS: análise dun caso clínico, coa finalidade de coñecelo, interpretalo, resolvelo, xerar hipóteses, contrastar datos, reflexionar, completar coñecementos, diagnosticalo e marcar obxectivos e o plan de tratamento.\nCARTAFOL: recompilación de probas documentais e datos concretos que permitan avaliar a progresión do ensino e da aprendizaxe de cada estudante.\nSEMINARIOS CLÍNICOS: actividades enfocadas ao traballo sobre un tema específico, que permiten afondar ou complementar os contidos da materia.\nPara isto, cóntase cunha serie de centros conveniados e con un total de 30 profesores/titores para o desenvolvemento do Practicum Clínico, e profesores para os Seminarios e sesións clínicas, así como con dous Coordinadores.\nPara unha axeitada xestión das Estadías Clínicas o centro conta, ademáis do regulamento da propia Universidade de Vigo, cun Procedemento de xestión das Prácticas Externas.\nO estudantado matriculado no Grao En Fisioterapia.\nO estudantado doutras universidades españolas ou estranxeiras que estean realizando estadías de estudo na Facultade a través de convenios.\nAdxudicación ao alumnado da entidade colaboradora\nO Practicum clínico realizase nos centros conveniados baixo a supervisión dos profesores responsables e/o titores clínicos. Establécense 5 Grupos de Rotación con 6 profesores por grupo que inclúen os distintos ámbitos da Fisioterapia de maneira que a súa formación abarque as diferentes patoloxías susceptibles de tratamento de Fisioterapia. Cada Rotatorio ten unha duración de 4 semanas nas que o estudantado asiste en xornada de mañá, onde desenvolve actividades nun contexto clínico relacionado co exercicio profesional da Fisioterapia e baixo a supervisión dun profesor/titor. Cada profesor/titor ten 1 ou 2 alumnos ao seu cargo por rotación.\nOs ámbitos da Fisioterapia onde se desenvolven os diferentes rotatorios son:\nFisioterapia neurolóxica adultos\nFisioterapia neurolóxica infantil\nFisioterapia en outras especialidades ou ámbitos\nPara a adxudicación aos Grupos de Rotación (no momento de realizar a matricula na Materia Estadías Clínicas) o estudantado debe priorizar os Grupos de Rotación (de 1 a 5), adxudicándose por preferencia en base á Nota Media do expediente (segundo a Resolución do 15 de setembro de 2011 da Consellería de Educación e Ordenación Universitaria).\nO estudantado matriculado na materia Estadías Clínicas (de 42 créditos ECTS) dividirase entre os 5 Grupos de Rotación.\nOs Coordinadores realizarán a distribución do estudantado dentro do Grupo de Rotación tendo en conta que non haxa masificación do estudantado nos centros e ao estudantado de intercambio.\nO estudantado de Erasmus+ propios que soamente cursen unha parte da materia asignaranse ao Grupo de Rotación unha vez distribuído o estudantado que cursa a materia anual, esta asignación farase tendo en conta as súas preferencias, a nota media e que non se produza unha distorsión na ratio de 1 ou 2 alumnos por profesor/titor en cada Rotatorio. Priorizarase para que realicen os rotatorios en: Fisioterapia neurolóxica adultos, Fisioterapia neurolóxica infantil e Fisioterapia osteoarticular.\nO estudantado de intercambio recibido será asignados aos rotatorios de tal xeito que non distorsione o ratio alumno/profesor.\nEn caso de que un profesor, por motivos excepcionais, non poda impartir a docencia durante un tempo determinado, o alumno será asignado a outro profesor do mesmo ámbito e na mesma poboación na medida do posible tendo como referencia o obxectivo de non aumentar o ratio alumno/profesor.\nDebido a que non tódolos centros conveniados están situados en Pontevedra, os alumnos deben desprazarse para a realización do Practicum clínico, para isto no momento da organización dos Grupos de Rotación tense en conta non soamente os distintos ámbitos senón tamén onde están ubicados para que o desprazamento do estudantado sexa o menor posible. Para facilitar este desprazamento, unha vez finalizado o prazo de reclamacións, abrirase un prazo para permitir que un alumno se poida intercambiar con outro ben dentro do mesmo Grupo de Rotación o con un alumno doutro Grupo de Rotación. Este intercambio será comunicado a Coordinación de Estadías Clínicas no que se fará constar o consentimento dos alumnos que se intercambian para proceder a publicación da lista definitiva e remitir o listado dos alumnos aos Centros conveniados.\nAdxudicación do profesorado titor académico\nA adxudicación ao Grupo de Rotación conleva a adxudicación do profesor/titor do Centro. Sendo os Coordinadores das Estadías Clínicas os que asumen a titorización académica do estudantado.\nRealización e entrega dos informes e memoria final\nOs informes parciais realizaranse a través do Cartafol, nel o alumno debe reflexionar sobre o proceso de ensinanza-aprendizaxe, e para elo debe incluír información sobre o tipo de pacientes, avaliación, métodos e técnicas empregadas, informes realizados, etc. así como as competencias que considera que acadou nese rotatorio.\nAo finalizar as Estadías Clínicas deberá realizar un Informe final que será un compendio dos informes parciais.\nA entrega desta documentación realizarase nas datas indicadas ao inicio do curso académico aos Coordinadores da materia que serán os encargados da súa xestión.\nAvaliación e cualificación das Estadías clínicas\nA nota final da materia Estadías clínicas estará formada por un 70% de Practicum clínico, un 20% de sesións clínicas e un 10% de seminarios e Cartafol.\nPracticum clínico: realizarase unha valoración sistemática do alumno onde o profesor recollerá datos sobre a participación deste, tendo en conta as actitudes e aptitudes adquiridas, tendo un valor do 70% da nota do Practicum clínico (49% do total). Ademais realizarase unha proba práctica ao final de cada rotatorio na que debe realizar a valoración, marcar os obxectivos, establecer o plan de tratamento e executalo, tendo un valor do 30% da nota do Practicum clínico (21% do total). O profesor indicará ao alumno ao final do rotatorio a súa avaliación continua e do exame, incidindo sobre os puntos fortes e débiles desta valoración co propósito de que o alumno reflexione e nos seguintes rotatorios poda mellorar os seus puntos débiles.\nSesións de Casos clínicos: valorase por unha parte a exposición dos casos clínicos tendo en conta a valoración diagnóstica, obxectivos e plan de tratamento, claridade expositiva e a utilización de medios audiovisuais, e por outra banda a participación no debate dos casos clínicos de seus compañeiros. Ten un valor do 20% das Estadías Clínicas.\nSeminarios e Cartafol: realízase una valoración sistemática sobre a participación e interese do alumno no desenvolvemento do seminario e a realización do Cartafol. Ten un valor do 10% das Estadías Clínicas.\nNa Guía docente de cada ano académico establécense os requisitos que o alumno debe cumprir para superar a Materia de Estadías clínicas.\nPrácticas externas curriculares – Curso 2021/2022\nC1-DO0204 – Calendario de rotatorios de estadías clínicas\nC2-DO0204 – Calendario de seminarios clínicos\nC3-DO0204 – Relación de titores e profesores de estadías clínicas\nC4-DO0204 – Listaxe de rotatorios e profesores-titores\nC5-DO0204 – Relación de temas e profesores de seminarios clínicos\nC6-DO0204 – Listaxe de asignación de estudantado por rotatorios\nC7-DO0204 – Data de entrega de casos clínicos, cartafol, cuestionario\nC8-DO0204 – Listaxe de asignación de estudantado a seminarios e casos clínicos


Friol: algo máis que pan e queixo...: D. Vicente Devesa Jul (II)\n03 decembro 2011\nD. Vicente Devesa Jul (II)\nXa nos primeiros anos como mestre participa nos Cursillos de Formación Agropecuaria para Maestros Rurales que organizaba a Inspección de Primeiro Ensino de Lugo, e que estaban auspiciados por D. Antonio Fernández.\nNeste cursos ten o primeiro contacto co mundo da apicultura. Inicialmente da man de D. Benigno Ledo-1867-1950- ( coñecido como O Cura das Abellas, chantadino que introduciu a colmeas Layens na península, e verdadeiro experto en apicultura), e do seu sucesor D. Isaac Correa Calderón ( da familia dos Correa de Neira de Xusá), do que D. Vicente chegou a ser axudante no ano 1956, para posteriormente asumir a responsabilidade formativa dos asistentes no relacionado coa apicultura a partir do 1960 ata o1971 ano no que deixaron de realizarse.\nO mundo das abellas foi, desde logo, a súa segunda paixón. No ano 1983 entra na Asociación Provincial Luguesa de Apicultores (APLA), "participando na xunta directiva, primeiro como secretario e posteriormente como presidente ata o seu falecemento" sendo fundador do Boletín O Cortizo, de onde sacamos este parágrafo. (O Cortizo, nº 24. 2001) e no que publicou interesantes artigos, non só sobre o mundo das abellas senón tamén sobre outros temas dos que era un gran afeccionado como o caso da meteoroloxía, por poñer un exemplo.\nBaixo o seu mandato a asociación asinou unha serie de convenios de colaboración coa Deputación de Lugo que serviron , entre outros logros, para a creación do Apiario-Escola de Teixeiro.


Fene celebrará esta tarde o Certame de Habaneiras e Canto Coral. Fene hoxe - Turismo de Fene\nFene celebrará esta tarde o Certame de Habaneiras e Canto Coral\nTerá lugar na praza do Alcalde Ramón Souto González ás 20,30 h\nO ciclo “Día de Galicia”, programación deseñada pola Concellería de Cultura de Fene con motivo do 25 de xullo, continúa este mércores co Certame de Habaneiras e Canto Coral. Será a partir das 20,30 horas na praza do Alcalde Ramón Souto González e, nel, tomarán parte as corais polifónicas do CPS de San Valentín, ACDR O Pote de Maniños; SCRD Agarimo de Sillobre e Eterna Xuventude do Centro Social de Fene, así como as rondallas “Perla do Río” do CCRD de Perlío e “Estrelecer” do CMI Unidade de Fene e do Tradicoro. Unha cita que se prevé multitudinaria.\nAsí mesmo, a programación continuará o xoves coa Festa dos Avós. Será a partir das 20 horas e incluirá un xantar popular con degustación gratuíta de racións de churrasco –que preparará a AVV de Magalofes-, empanada, bola e botella de auga ata esgotar existencias. Así mesmo, haberá tamén inchables na Avenida do Concello para os máis pequenos e pequenas da casa. O Concello fai este esforzo para recompensar o que fan precisamente as persoas maiores cada día para continuar construíndo unha sociedade mellor e sostendo en moitos casos tantas familias. As bebidas haberá que abonalas, aínda que a recadación terá un destino social, xa que se dirixirá a Cáritas. Recupérase así unha tradición iniciada na anterior lexislatura cunha grande afluencia de veciños e veciñas. E, sobre as 22,30 horas, actuación da orquestra Nautilus Band, que ofrecerá en Fene o seu espectáculo “Chega o baile”. Un show moi dinámico e variado co fin de poder satisfacer as necesidades e peticións máis específicas dos diferentes públicos, abarcando dende os boleros máis nostálxicos ata os ‘covers’ do rock máis actual; todo isto sen descoidar a música da verbena galega que segue a ser o seu sinal de identidade, especialmente na nosa lingua. Dúas trompetas e un saxo, dous percusionistas, teclado, baixo, guitarra e catro cantantes sobre o escenario para garantir que “chega o baile”.\nPechando a semana, o venres ás 20,30 h no monumento “Día da Patria Galega”, lectura da declaración institucional a cargo de María Rivera Rodríguez, autora do libro “Sillobre ven de antigo”. Un acto con broche de ouro: a actuación na praza do Alcalde Ramón Souto González, ás 22 horas, de Ses. Presentará o seu disco “Readmirando a condición, o quinto traballo da cantante coruñesa e no que volve gravar, musicar e arranxar o seu primeiro álbum, “Admirando a condición”, que publicara en 2011.\nEste novo CD inclúe ademais un tema inédito -e homónimo-. Un total de doce temas, dos cales once corresponden ó seu primeiro álbum, que contiña éxitos como “Tempestades de sal” ou “Non son fada”. Desta volta, a cantora dálle un son máis “SES” ó seu disco de debut, convertendo aqueles temas nun son -en moitos casos- totalmente diferente, cunha sonoridade máis potente. Estas once cancións foron gravadas desde cero e producidas e arranxadas por ela mesma, a diferenza do primeiro disco.


SANTA MARÍA DE PONTEVEDRA :: Nosanaicinhadoceo\nInicio > Música galega > MARÍA > SANTA MARÍA DE PONTEVEDRA\nMil anos levas con nós de escoita no teu altar;\nmil anos ollando o mar, os teus fillos con amor.\nSANTA, SANTA, SANTA MARÍA,\nNAI DE DEUS, ESTRELA E GUÍA.\nDe pedra te-lo teu lar, de pedra que doura o sol,\nmais de pedra nunca é, María, o teu corazón.\nÓ pé do teu trono santo, á beira da túa imaxe,\npedimos ó bó Xesús que coide a nosa viaxe.\nNon se esquece o peregrino que camiña cara o ceo\nque levaches a Xesús no teu bendito seo.\nRaíña, Santa María, pedímosche ó marchar\nque triunfe sempre o amor, que reine con nós a paz.


Convocatoria de propostas - Formación no eido da loita contra o fraude - Hercule/2013/Training\nPromoción de actividades para protexer os intereses financeiros da UE no eido dos ingresos e gastos para o período 2007-2013\nA Oficina Europea de Loita contra o Fraude (OLAF) ten un especial interese en propostas que abranguen as esferas nas que se centran as súas propias investigacións, como as medidas estruturais, os gastos directos, a axuda exterior, os costumes e a agricultura. Isto pódese acadar mediante:\n- A creación dun foro para o intercambio de experiencia, información e boas prácticas entre as autoridades nacionais competentes, incluídos os intercambios de persoal;\n- Proporcionar oportunidades para facilitar, fomentar e desenvolver a cooperación entre os diferentes socios na loita contra o fraude, incluíndo o contrabando de cigarros e a falsificación, e a loita contra a corrupción;\n- Fomento de actividades conxuntas organizadas polas autoridades nacionais;\n- O desenvolvemento de métodos comúns de prevención do fraude e da corrupción e promover un mellor coñecemento destas áreas;\n- Facilitar o análise e o intercambio de información no eido da protección dos intereses financeiros da Unión Europea, incluída a loita contra o contrabando de cigarros e a falsificación;\n- Promover e apoiar co tempo un enfoque forte e vixilante para o deseño de medidas para previr e combater o fraude e a corrupción.\nProtección dos intereses financeiros da UE.\nAdministracións estatais ou rexionais dun Estado membro da UE ou do EEE, ou dun país candidato, que promovan o fortalecemento da acción da Unión para a protección dos seus intereses financeiros.\nOrganizacións sen ánimo de lucro, institutos de investigación, e Institutos de ensinanza que teñan personalidade xurídica desde fai máis dun ano, que estean establecidas e operando nun Estado membro da UE ou do EEE, ou nun país candidato, e que promovan o fortalecemento da acción da Unión para a protección dos seus intereses financeiros.\nO financiamento da UE no suporá máis do 80% do total dos custes admisibles.\nEntre o 27 de setembro de 2013 e o 31 de agosto de 2014.\nPortal web da convocatoria\nUnit D.5 - Hercule, Pericles & EURO Protection\nOffice JII 30 09/041\nA solicitude debe enviarse por correo electrónico a Olaf-anti-fraud-training@ec.europa.eu, e en soporte escrito por vía postal ao seguinte enderezo:\nHERCULE II –Training- Call for proposals 2013\nUnit D.5 – Hercule, Pericles and Euro Protection\n(Office JII 30 - 09/41)\nB-1049 Bruxelas (Bélxica)


Baiona rehabilitará a Virxe da Rocha en 2022 - ValmiñorTV\nInicioBAIONABaiona rehabilitará a Virxe da Rocha en 2022\nA Virxe da Rocha de Baiona agardará a 2022 para ser reparada e unha nova empresa optará a executar os traballos. Fontes municipais indicaron que ao longo desta semana recibirán o primeiro dos dous orzamentos solicitados para saber de certo a canto ascenderán as actuacións de rehabilitación. Con todo, unha nova hipótese podería explicar o desprendemento do prego do manto que obriga a manter parte do seu perímetro valado ao público desde o pasado mes de setembro.\nSegundo indicou o edil de Urbanismo, Víctor Manuel Muñoz, tras estudar as diferentes litografías da época, os danos poderían deberse á corrosión da barra corrugada pertencente á estrutura interna ideada para soportar o peso dun candil, que nun primeiro momento ía ancorar da man esquerda da virxe para que funcionase como faro, aínda que finalmente esta función refugouse ao parecer por falta de orzamento. Esta non foi a única modificación do proxecto orixinal promovido por Laureano Salgado. Segundo asegura Vidal, os debuxos e representacións antigas contemplan ademais un detalle que pasou desapercibido por moitos e é a existencia de dous perpiaños máis de pedra que daban como resultado unha figura moito máis esvelta que a que finalmente se materializou. O edil calcula que a altura final de levarse a cabo deste xeito podería incrementarse nuns dous metros, pasando dos 15 escasos actuais a 17. “A diferenza parece pequena pero á vista daríalle un aspecto máis estilizado”, matiza.\nPolo momento, a contorna da cara frontal da virxe manterase acoutado por prevención e dada a infraestrutura necesaria para reparar o conxunto os traballos probablemente comecen a finais de inverno, ou polo menos cando a climatoloxía suavícese.


O XIX Ciclo de Lied de Santiago abordará o tránsito vital do ser humano a través das composicións de Brahms, Schubert ou Schumann\nO XIX Ciclo de Lied, organizado polo Concello de Santiago coa coordinación da Asociación de Amigos da Ópera de Compostela (ADOC) e a colaboración da Deputación da Coruña, terá tres concertos ao longo deste mes de setembro co tránsito vital do ser humano como fío condutor. Deste xeito, nos tres recitais ofreceranse composicións que xiran ao redor dos grandes temas universais: dende a mocidade á vellez, pasando polo amor, a soidade, a alegría ou a morte.\nCarrilanas, teatro e xogos populares na XXXII Semana Cultural de Conxo\nO Centro Cívico de Conxo celebrará a súa Semana Cultural entre os días 11 e 15 de setembro. Será a edición número 32 desta iniciativa, que cada ano conta cunha gran participación da veciñanza.\nSantiago estuda asumir o reto lanzado por Greenpeace para converterse nunha cidade máis sostible\nSantiago é unha das dez cidades escollidas por Greenpeace para poñer en marcha "unha revolución urbana que quere transformar as cidades en espazos máis sostibles e máis amigables". O alcalde reuniuse hoxe con representantes da organización ecoloxista para coñecer o reto, e para dar conta das iniciativas que xa se veñen desenvolvendo ao respecto. No caso de Compostela, as demandas realizadas por Greenpeace teñen que ver con dous temas concretos: a mobilidade e os hábitos de consumo.\nO Salón Nobre do Pazo de Raxoi acolleu esta tarde a recepción aos participantes no XXIX Congreso Internacional de ensinanza de español como lingua estranxeira, que acolle a Facultade de Filoloxía da USC dende o 5 ao 7 de setembro.


Pantallín visita Educación Infantil: Exposición do Samaín e Petos de Ánimas\nAna Martinez martes, 29 octubre, 2013\nQué bonito está todo! Da gusto ver como colaboran as familias. Un saúdo.\nInfantil Ría de Vigo martes, 29 octubre, 2013\nUn gusto, coma sempre, ler os teus comentarios.\nA verdade é que a exposición quedou chulísima e tenebrosa!!! As familias sempre colaboran moito coas actividades que se lle propoñen.\nSaúdos e Feliz Samaín


A Ribeira de Foz: julio 2016\nA Ribeira de Foz con 14 dos seus socios, na excursión o salón náutico de Cantabria en Laredo.\nA excursión que ademais de ser ociosa foi moi didáctica para nos moitos aspectos.\nEncantados co trato recibido por parte da organización e tamén coas xentes do pobo Laredano, que nos mostraron en todo momento o cariño que teñen a Foz. Resultou entrañable conversar cos vellos mariñeiros autóctonos que recordan con absoluta precisión os nomes dos barcos de Foz e de moitos mariñeiros Focegos, que recalaban en Laredo nas campañas da anchoa.\nPor algo estamos irmandados con estas xentes.\nPrecioso Laredo, boa gastronomía, aquí cabe destacar Gastro Bar Somera calidade absoluta e bon servizo, é o incrible e impresionante de ver as instalacións que teñen para a náutica recreativa, pantalanes modernos nos que o número de prazas para embarcacións de tódolos tamaños e clases parece ser infinito. Abraia ver que pobos similares os nosos da Mariña Lucense teñan esas preciosas instalacións.\nMoito temos que remar na mariña para poder chegar a ser e ter a metade...\nHoxe os socios da Ribeira de Foz acabamos de instalar no Muelle e en Porto Chico, nos novos soportes, 225m de mangueira de auga de alta calidade, doada pola empresa CONSTRUCCIONES Y CANALIZACIONES JOSÉ SAÁ S.L, a cal agradecemos a sua importante colaboración con nos.\nAdemais a asociación aportou os acoples e boquillas para estas mangueiras tamén en materias de calidade.\nEstas melloras son froito dos socios e polo tanto debemos velar por manter e coidar do que conseguimos ata o de agora.\nAnimamos a moitos que tendes embarcacións, e inda non sodes participes, a facerse socio de A Ribeira de Foz, para asi poder seguir mellorando as nosas instalacións.\nAproveitamos tamén para dar o seguinte aviso;\nEste vindeiro mércores van a empezar a reparar os buracos que teñen os pilares que suxeitan os pantalanes de Porto Chico, nestas reparacións traballarase con soldadura e oxicorte, polo tanto os que teñades as embarcacións pegadas a os pilares, deberiades estar un pouco pendentes destes traballos. Teñen prevista unha duración de tres días.\nOutra mellora acadada,\nO concello de Foz esta a abrindo un novo acceso a o peirao de Porto Chico, acceso que so se abrira e usara para chegar o peirao, cando se corte a Travesía da Ribeira por mor das moitas festas que temos nesa zoa no verán.\nA vía nova será de sentido único para acceder o peirao e nunca para saír do mesmo, para eso seguirase usando a saída de sempre. Quedando como unha rotonda de entrada e saída.\nEsto era outra das nosas peticións humildes, que esta vez agradecemos o concello de Foz que reorganice isto, que os socios da Ribeira de Foz viamos necesario para ter unha boa convivencia entre os usuarios portuarios e as festas locais.


"As humanizacións en Vigo son en cinco fases para poñer cada 200 metros unha placa co nome de Caballero" - Vigo al minuto\n«As humanizacións en Vigo son en cinco fases para poñer cada 200 metros unha placa co nome de Caballero»\nO BNG denuncia que a humanización de Gregorio Espino levará 5 anos para 1 quilómetro: de 2018 a 2023\nO Bloque Nacionalista Galego pronunciouse após o anuncio do Goberno municipal de iniciar a cuarta fase de humanización da avenida do Alcalde Gregorio Espino, criticando a «irracionalidade e ineficiencia» na xestión deste tipo de obras.\nGregorio Espino: humanización entre 2018 e 2023\nO concelleiro do BNG de Vigo, Xabier P. Igrexas, explicou que malia que esta avenida ten menos de 1 quilómetro de extensión vai precisar de até 5 fases diferentes para completar a súa humanización. «Tendo en conta que a primeira fase se iniciou en 2018 e que a quinta inda non ten data, moi dificilmente vai estar culminada a obra antes do 2023», acrecentou.\nPara o portavoz municipal nacionalista esta dinámica só pode responder á incapacidade de xestión do Goberno e ao afán deliberado por instalar cada 200 metros unha placa de inauguración co nome de Abel Caballero.\n«Cinco anos é o que tarda o Goberno municipal de Vigo con máis orzamento da historia da cidade e con plena capacidade de obrar pola súa maioría absoluta, en humanizar pouco máis de 900 metros», reprochou.\nAo se tratar dunha das principais arterias da zona, Igrexas, defende que se deben axilizar o máximo os prazos para reducir os efectos negativos tanto no tránsito de persoas como de vehículos. «Non se trata de dicir que se quere humanizar a cidade, trátase de demostralo na práctica e iso pasa por xestionalo con axilidade e eficiencia poñendo os intereses da veciñanza por diante en lugar de facer procurar o maior número de anuncios e fotografías«, demandou.\nAliás, a fronte nacionalista denuncia o «total abandono» que padecen as zonas da avenida que inda non foron humanizadas, o que xera «tramos de primeira e de segunda» nunha mesma vía, como sucede noutras moitas rúas da cidade.\nNeste sentido, poñen como exemplo a situación da pequena praza onde estaba instalado un exemplar singular de carballo, a carón do número 63, e que despois de tronzar pola falla de mantemento a veciñanza inda agarda que sexa substituído por un novo exemplar.


Breve historia do metro (X): Méchain acepta tornar a París – Ciención de Breogán\n14 de Novembro de 2018 21 de Decembro de 2018 Saúl Iglesias\nMentres Méchain avanzaba moi pouco a pouco, no cru inverno, polos territorios que podería triangular moito máis facilmente na primavera se non delongase as cousas, algúns temas evolucionaban en París. Aínda que a Comisión de Pesos e Medidas sempre considerara que as medicións astronómicas de Dunkerque e Barcelona, xunto coas triangulacións, eran máis ca suficientes para establecer a lonxitude do meridiano, entre algúns dos seus membros (notablemente Borda) comezou a ganar forza a idea de que talvez algunhas medicións intermedias servirían para precisar o coñecemento verbo da curvatura da Terra. Por este motivo decidiron encomendarlles aos astrónomos medicións adicionais en tres lugares: en París, é dicir en territorio de Delambre; en Évaux, na metade do arco, e en Carcasona, en territorio de Méchain. A comunicación urxía a Méchain a que bulise e se reunise con Delambre en Évaux, onde farían as observacións xuntos.\nCando recibiu a comunicación, Méchain respondeu que non. Que prefería que Delambre realizase as medicións en Évaux el só. Esta renuncia fíxoa acompañada dunha serie de afirmacións acerca da inferioridade das súas medidas comparadas coas de Delambre, e foi esta finxida modestia a que asañou os científicos de París. Borda escribiulle unha áspera carta na que lle dicía que, se infravaloraba os seus resultados, infravaloraba a misión toda. Dicíalle tamén que os resultados de Mizar non probaban outra cousa que a imprecisión das táboas de refracción que xacando utilizaban os astrónomos.\nPero ningún destes agarimos e ánimos axudou a que se sentise mellor.\nCando o verán de 1796 deveu en outono, Jean-Baptiste Delambre xa culminara a medición de sete nós ao sur de Bourges en dirección a Évaux. De feito, chegou a esta poboación, o medio camiño, o 24 de novembro de 1796, aloxándose no albergue do Castelo Branco. Tamén practicou un buraco na torre máis alta da aldea, fabricando un modesto observatorio no que realizou 210 observacións de Polaris ata que o inverno se puxo duro e xa non houbo noites axeitadas para a observación.\nCando chegaron as nubes que imposibilitaban o traballo de campo, Delambre púxose a traballar coas súas observacións e a comparalas coas que fixera Cassini no seu día. Inmediatamente descubriu que ambas as observacións eran moi diferentes. Se fose Méchain, seguramente entraría en pánico, pero Delambre estaba feito doutra madeira. Repasou os seus cálculos e mais os de Cassini ata que descubriu un erro no método deste. Así que volveu facer todos os cálculos, operación da que mantivo a Méchain puntualmente informado.\nDelambre estaba totalmente convencido de que remataría a misión no verán. En decembro, pediulle a Calon un anticipo para financiar esa derradeira etapa e, se ben o xeneral prometeu que faría o que puidese, o que puido foi pouco. O país estaba asolagado pola inflación e falto dunha moeda forte. Francia era, en moitos sentidos, un estado militarizado no cal as decisións tomábanas persoas con uniforme, e Évaux estaba moi lonxe das frontes; ninguén querería enviar cartos alí. Consecuentemente, Calon foi perdendo a súa influencia e, de feito, destituiríano na primavera seguinte. Malia que Lalande realizaba incontables e incansables xestións en París, Delambre tivo de botar man de 2000 libras que tiña aforradas do seu propio peculio.\nO 1 de abril de 1797, Delambre comezou a súa última etapa cara a Rodez. Quedábanlle trece nós e once triángulos que trazar sobre Auverña. Contemplou Rodez por primeira vez o 12 de agosto, desde Montsalvy. Cando chegou á cidade que era o seu destino, esperaba ter inmediatas noticias do seu compañeiro de misión, con quen perdera o contacto nos tres meses anteriores. E efectivamente o 23 de agosto, mentres facía observacións desde Rieupeyroux, moi preto de Rodez, avistou un dos nós de Méchain cara ao sur. O día seguinte, Delambre e mais o seu asistente Bellet comezaron a percorrer o camiño a Rodez. Na estrada atopáronse cun viaxeiro senlleiro no sentido oposto: era Tranchot, que os buscaba. No diario de Delambre de 9 do frutidor do ano v, é dicir o 26 de agosto de 1797, o astrónomo consignou un verso de Virxilio. Hic labor extremus, longarum haec meta viarum. «Esta é a fin do labor e a meta de longas viaxes».\nPero Méchain non estaba con eles. Precipitárase Delambre coa súa cita da Eneida.\nEn efecto, o representante do equipo de Méchain que contactou con Delambre foi Tranchot, pero só. De feito, levaba semanas colocando os nós el só. Delambre estaba tan preocupado que mesmo lle escribiu á muller de Méchain a París para saber se ela tiña algunha nova do paradoiro do seu home. Porén, Thérèse Méchain tampouco sabía nada do seu marido desde o 21 de xullo, data na que recibira a súa última carta.\nCando chegou unha carta de Méchain, xa era inverno e Delambre atopábase en París. A carta estaba datada o 10 de novembro nunha vila chamada Pradelles. Nela refería os escasos avances das medicións que estaba a realizar por mor do tempo e confesaba que volvera, por enésima vez, ás súas lecturas barcelonesas para volver chocar contra os datos de Mizar. A súa desesperación era tal que, escribiu na misiva, «oxalá nunca observase esa estrela», referíndose a Mizar. Neste punto, Méchain estaba moi preto da depresión. Empregando os datos de Delambre, combinou os datos de Dunkerque e Évaux obtendo unha conclusión que apenas variaba nun segundo como máximo. Pero cando introduciu as súas propias observacións de Barcelona e Carcasona, achou unha diverxencia de non menos de cinco segundos. Iso convenceuno de que non lle quedaba outra que volver a Barcelona aquel inverno, aínda que todo o mundo daba obviamente a misión por terminada. Por non mencionar que precisaría o acordo dos gobernos francés e español.\nA carta de Méchain era desesperada. O obxectivo da mesma era pedirlle que lle botase unha man para convencer a Borda do seu retorno a Cataluña, pero o ton era case suicida. Nun dos seus puntos, afirmaba que lle quedaban dúas opcións: ou recuperar a enerxía que nunca debería perder (ir a Barcelona de novo) ou deixar de existir. Amais, o feito de que a carta chegase desde Pradelles, que (se ben Delambre non estaba seguro) podería ser unha poboación no Languedoc, suxería que nos últimos meses Méchain, persoalmente, non completara nin un só triángulo.\nDelambre consultou a Borda. O asunto era complexo. Méchain tiña todos os datos das observacións de Delambre, pero o recíproco non era certo: Pierre François André nunca compartira os seus propios datos con Delambre. Tendo en conta iso e que a carta demostraba que estaba sometido a unha tensión nerviosa de enormes proporcións, existía a posibilidade de que, se volvía a España e as novas observacións non lle pracían, todo o seu traballo desaparecese. En todas as súas cartas, Méchain amosábase esquivo á hora de explicar, exactamente, o que non estaba ben nas observacións barcelonesas. Incluso, mentres o xeneral Calon foi o seu superior, déuselle a opción de lle enviar a el os datos, baixo a promesa solemne de que non llos ensinaría a ninguén, pero Méchain refusou a oferta. A manía persecutoria do astrónomo, que naquel momento ficaba torturado ante a idea de ser acusado e mesmo detido en calquera lugar onde estivese, levábao a dubidar nas súas cartas se Delambre «estaría escribíndolle a algún amigo, ou a alguén máis». Claramente cría na posibilidade de que o seu colega estivese permitindo que as súas cartas fosen espiadas por outros; por iso non lle enviaba os datos.\nA mediados de xaneiro de 1798, Méchain deixou Pradelles para ir a Carcasona. En dous anos de campaña, a montaña de Pradelles, que subiu máis de trinta veces, era a única estación que medira, mentres Tranchot facía unha boa parte do resto do percorrido que lles correspondía (se ben é importante matizar que o labor de Tranchot foi principalmente erguer os postos de observación, pero non facer as medidas). A depresión e o medo, simplemente, levárano a esquecer a misión do meridiano ou a non valorala.\nMáis ou menos nas mesmas xornadas nas que Méchain viaxaba a Carcasona, a Academia de Ciencias de París tentaba darlle o derradeiro empurrón ao proxecto. Decidiu convocar unha reunión científica internacional que revisaría os datos das observacións e definiría finalmente o metro. A reunión programouse para setembro de 1798, o que significaba que a totalidade dos datos debían estar en París para onte. Polo tanto, era necesario que Méchain rematase as súas observacións e que Delambre conducise as dos dous nós adicionais de base que quedaban, un en Melun e o outro en Perpiñán. Localizado por carta cando chegou a primavera, Méchain prometeu rematar a súa parte sen Tranchot. Atopara unha persoa na zona, chamada Marc Agoustenc, que podería axudarlle. Prometía completar naquela estación os triángulos pendentes desde Rodez ata Carcasona. Cando Delambre foi a Perpiñán para medir o nó de base do sur, convidou a Méchain a se incorporar; este rexeitou a invitación, formalmente porque non quería volver ver a Tranchot. Máis ca probablemente, receaba que lle roubasen os datos.\nNun intento desesperado, Thérèse Méchain uniuse á expedición de Delambre e escribiulle ao seu home coa intención de que, ao menos para vela a ela, o esquivo astrónomo se deixase ver. Funcionou, pois o 7 de xullo de 1798 e por primeira vez en seis anos, o matrimonio reuniuse en Rodez. Cinco semanas estiveron xuntos, durante as cales é seguro que o marido lle contou a ela, que non carecía en absoluto de coñecementos astronómicos, o problema que tiña. Tras máis dun mes, separáronse en Rieupeyroux; Méchain seguía negándose a xuntarse con Delambre en Perpiñán. Na carta que Thérèse lle enviou a este, afirmaba que o seu home renunciaba por completo á medición de Perpiñán e «esperaba así concederlles a gloria a aqueles que foron favorecidos pola fortuna». Tamén dicía que el nunca aparecería mentres Tranchot non fose apartado de todo, o que soa máis a desculpa ca a outra cousa. E remataba: «foi a extremada sensibilidade da súa alma a que o botou a perder». Un xeito neoclásico de dicir que o seu esposo tiña unha depresión de cabalo. Pierre François André, coma todos os depresivos, estaba recluído dentro do seu propio sufrimento.\nA mediados de setembro, cos savants do mundo enteiro achegándose a París para a conferencia internacional, a Méchain aínda lle quedaban dúas estacións por medir: as de Montalet e Saint-Pons, na Montaña Negra. Un lugar repleto de bandas de foraxidos que, entre outras cousas, derrubaran as torres de observación que erguera Tranchot. Por mor disto o astrónomo investiu dez días en Montalet, vivindo nunha tenda na montaña mesma cun intenso frío. Desde alí, escribiulles cartas aos seus amigos de Carcasona expresando a típica ilusión do deprimido: marchar a un lugar moi afastado, deixalo todo, «procurar algún acolleito entre a calixe e a paz»… Palabras que facilmente poden interpretarse como un coqueteo co suicidio. Delambre estaba a menos de cen quilómetros del, do outro lado das montañas; chegara a últimos de xullo a Perpiñán para preparar a medición da base do sur. O labor propiamente dito comezou o 6 de agosto e os resultados achegábanse moitísimo ao esperado segundo as outras medicións. Remataran o 19 de setembro. Naquel momento, estaba recibindo cartas de Lalande desde París instándoo a rematar o traballo de Méchain, a quen Lalande xa consideraba totalmente botado a perder por causa «da súa doenza».\nO peripatético comedor de arañas non se enganaba. Baixo a presión que só pode sufrir un científico, a falla de precisión que Méchain sabía que tiñan as súas medicións e a cada vez maior proximidade da data na que tería de expor o seu erro perante a comunidade científica internacional levaran o astrónomo a un ataque de nervios. Naqueles momentos escribía case a diario cartas desconexas nas que ofrecía unha e outra razón para non rematar as súas triangulacións e, sobre todo, non ir a París. Delambre ofreceuse a lle botar unha man; de feito, estaba a menos dun día de distancia, pero Méchain rexeitouno. Delambre, cabaleiroso, aceptou agardar que o seu colega rematase o traballo.\nPasou todo o mes de setembro pero Delambre non se achegou a Saint-Pons, como probablemente Lalande quería que fixese, talvez sospeitando que, se o fixer, acabaría cos escasos restos de confianza en si mesmo que lle quedaban a Méchain. Este prometía día tras día enviarlle todos os seus datos ao seu colega, pero sempre enviaba apenas resumos «cociñados». O 13 de outubro escribiu anunciando que remataría o 14, pero o 19 escribiu novamente con aquilo tan español de «estamos en ello». O 22 de outubro escribiu prometendo estar o 24 en Carcasona, pero o 28 escribiu de novo botándolle a culpa ao xinete que, segundo el, desconvocara a viaxe por un temporal.\nResumindo: a misión para definir o metro que habería medir as dimensións do humano fora adxudicada a dous homes, un dos cales apenas podía ver, e agora a metade dos datos necesarios estaba nas mans do outro, que tiña unha depresión do corenta e dous e negábase a facilitalos.\nPor que, finalmente, baixou Méchain da montaña? Pois probablemente foi polo fino olfacto psicolóxico do seu compañeiro Delambre. Seguramente 99 de cada 100 persoas na súa situación considerariamos que o mellor era presentarse en Saint-Pons inopinadamente, quitarlle a Méchain os seus datos e acabar coa boubaría. Delambre, emporiso, dá na súa actuación mostras de comprender moi ben o estado mental no que se atopaba o seu colega e, malia non se produciren aínda décadas de investigación terapéutica sobre a depresión e o temperamento maníaco, semella que entendeu que o mellor que pode facerse con alguén nesa situación é darlle espazo e axudarlle a saír, pero partindo da premisa de que é unha piscina de merda da que ten de saír o bañista por si mesmo; porque se o sacaren sen querer el, volverase tirar decontado. Delambre non estaba disposto a ser o único que saborease os meles do triunfo da misión do meridiano, e esa innecesaria solidariedade probablemente conmoveu a Méchain ata facelo ceder. A primeiros de novembro de 1798, en cas dun tal Gabriel Fabre, o xuíz local de Carcasona, os dous compañeiros encontráronse por primeira vez desde o inicio da misión.\nAo encontro seguíronlle tres días de discusións durante os que Delambre tentou convencer o seu compañeiro de que o acompañase a París. Pero Méchain non se deixaba persuadir. «Non me exporei á humillación final», díxolle a Delambre, e seguidamente suxeriu que toda a súa fama a levase Tranchot (a quen chamaba sarcasticamente «meu director»).\nHai que dicir ademais que Méchain insistía en que, onde fose el, irían os seus datos.\nO terceiro día, Delambre xogou a súa derradeira carta. Amosoulle unha carta do Bureau des longitudes cominando a Méchain a viaxar a París e ofrecéndolle a dirección do Observatorio de París.\nO 14 de novembro, perante unha audiencia de cabreados científicos que levaban un mes e medio en París sobándose o escroto, Jérôme Lalande brandiu, triunfante, unha carta que acababa de chegarlle á posta.\nDelambre e mais Méchain ían cas dos D’Assy en Bruyères-le-Châtel.\n[O seguinte artigo da serie é Breve historia do metro (XI): O metro fíxase por fin.]\nPrevious Article Teoría de xogos (XX): Os tenistas (II)\nNext Article O disputado voto do señor Condorcet (I)


O polbo montado causa sensación en Sillobre\nO polbo montado causa sensación\n14 de Novembro, 2019 - 12:37 h. | Publicada por Radio Fene\nA combinación de polbo frío e arepa quente causa sensación en Sillobre. A xente achégase á cafetería da Sociedade Agarimo preguntando pola tapa. Consiste nas rodas do polbo con pemento morrón, todo montado nunha arepa de fariña. Require moita elaboración xa que os pementos deben facerse con moita antelación para logo maceralos. O resultado final val a pena, segundo salienta Mario.\nA cafetería da Sociedade Agarimo servirá de novo o polbo montado este venres a partir das oito da tarde na rúa Mestre Lois Rodríguez, s/n, en Sillobre Fene. As tapas pódense probar nas tardes dos venres, os sábados e os domingos ao mediodía.


Nova vida ao parque infantil da praza 8 de Marzo: reabre un mes despois restaurado e máis seguro - Pontevedra Viva\nIván Puentes, na reapertura do parque infantil da praza 8 de Marzo\nNova vida ao parque infantil da praza 8 de Marzo: reabre un mes despois restaurado e máis seguro\nMércores 14 de Abril, 2021 ás 14:00 do Mércores 14 de Abril, 2021\nReapertura do parque infantil da praza 8 de Marzo\nO parque infantil da praza 8 de Marzo de Pontevedra, na coñecida como Cidade de Pedra en Eduardo Pondal, abriu este mércores tras preto dun mes pechado cunha nova imaxe e en condicións de seguridade máis elevadas tras ser sometido a unha completa restauración e rehabilitación de todos os elementos de xogo, valado e mobiliario.\nO concelleiro de Desenvolvemento Sostible e Medio Natural, Iván Puentes, cortou este mércores o precinto que pechaba as instalacións por mor das obras e fixo unha visita á zona de xogo acompañado polo xefe do Servizo Municipal de Parques e Xardíns, Manuel Fontán, e polo representante da empresa responsable das obras, Baygar, Pablo Loureiro.\nPuentes lembrou que esta actuación é "unha máis dunha liña de traballo que comezamos a primeiros deste ano", que consiste en manter e en mellorar a seguridade de todos os parques infantís do Concello de Pontevedra. As distintas actuacións comezaron a principios de 2021, pero son resultado dun exhaustivo estudo durante 2020 para coñecer os aspectos nos que os parques podían non cumprir a normativa ou implicar algún tipo de risco potencial co fin de "poder adaptalos á normativa europea máis esixente e poder obter unha certificación de seguridade de todos eles", segundo deu a coñecer o concelleiro.\nNos últimos meses xa se actuou en parques de Monte Porreiro, Tafisa e Valdecorvos e nestes momentos están actuando no de Barcelos. No caso deste da praza 8 de Marzo, Iván Puentes explicou que se fixo unha "intervención absolutamente completa" desde o punto de vista da seguridade e do mantemento e o resultado e un parque que ten os elementos coma novos e demostra que "moitas veces, adicamos moito tempo a facer obras novas, pero tan importante como iso é manter o que temos en boas condicións".\nNeste parque actuouse no valado perimetral, instalouse un elemento para evitar o risco de quedar atrapado na parte superior do valado, mellorouse o chan de caucho facendo un recrecemento debaixo dos diversos xogos para recuperar o amortecemento e darlles máis seguridade e desmontáronse e restauráronse todos os xogos. Nos elementos de xogo, recuperáronse pezas, pintáronse e renováronse. Ademais, mellorouse o mobiliario urbano, desde papeleiras a bancos ou a fonte.\nPablo Loureiro, de Baygar, explicou que o proxecto, que supuxo un investimento de 20.023,56 euros, supuxo actuar "principalmente nas áreas de seguridade do propio parque". Ademais dos propios elementos de xogo, houbo intervencións complementarias como aumentar o espesor das zonas de caída libre ata 16 centímetros, reforzouse a rede de trepa retirando elementos que puideran supoñer riscos e tanto as papeleiras como os rebaixes dos farois foron totalmente restaurados para evitar hipotéticos riscos ou danos por cortes.\nA imaxe exterior é tamén a dun parque novo porque se actuou en aspectos estéticos como un pintado íntegro de todo o valado perimetral e dos catro bancos do interior e os tres do perímetro exterior. Un destes bancos situado no corredor de entrada mesmo se desprazou para dar mellor acceso. Tamén se cambiaron os carteis informativos para adaptalos á normativa actual.\nO parque infantil de Ponte Muíños xa está renovado\nRenovación integral do parque infantil de Ponte Muíños


Human X Ray Imaging, Veterinaria X Ray Imaging, X Ray Imaging - HD\nBenvido ao HD Medical\nHD Medical foi fundada en 2000, é unha nova empresa de alta tecnoloxía que especializada en investigación e desenvolvemento, produción, vendas e servizo posvenda para produtos de equipamento de imagiologia médica. HD Medical pasou a certificación do sistema de xestión internacional ISO 9001 e ISO 13485 de calidade, ten 20 tipos de certificados de patentes dereito de propiedade intelectual.\nOs nosos produtos divídense en series Medical DR e series DR Animal. As series DR médicas inclúen fixo estilo serie DR, serie móbil DR, Radiografía serie cama plana DR, serie DR portátil, Dynamic serie DR cama plana, autobuses exame físico e así por diante. serie DR animal inclúen High End Pet DR, sinxelo e fácil DR Pet, servizo de actualización de DR, Pet X-Ray equipo, ultrasóns cor Veterinaria, MRI veterinaria, veterinaria serie cama cirurxía e proxecto de protección etc. Tamén producir os dous tipos de compoñentes mecánicos DR a DR.\nbrazo UC imaxe de raios DR dixitais X Radiografía Mac ...\ncama plana de imaxe de raios DR dixitais X Radiografía ...\nimaxes de raios móbil DR dixitais X Radiografía dev ...\nPor que elixir o noso Medical HD?\nD equipo especial de R & só para equipos de imaxes médicas, DR, CT, MRI, ultrasóns.\nA partir de 2000 para concentrarse na fabricación e mantemento de equipos de imaxes médicas.\ncertificados xa posuídas de CFDA / ISO9001 / ISO13485, certificado CE está aplicando.\ncapacidade de produción forte e sistema de xestión rigorosa para garantir a entrega rápida e constante.\nPortátil vet pet animais analóxico sy imaxes de raios X ...\nKPET DR6000 Vet mascota animais de radiografía dixital ...


Discurso de Miguel Fdez. Lores na inauguración da Semana Galega de Filosofía - Novas - BNG comarca de Pontevedra - BNG - Bloque Nacionalista Galego\nDiscurso de Miguel Fdez. Lores na inauguración da Semana Galega de Filosofía\nDefender o público é defender a sociedade, e protexela dos excesos da avaricia, da explotación e das inercias que os poderes económicos poñen nas nosas vidas, empuxados polas ansias capitalistas de acumular capital e aumentar as desigualdades.\nbngpontevedra 04 abr. 2018 - 13:14\nBenchegados un ano máis a esta cita primaveral na que se dan a man o coñecemento, a intelixencia, o debate e a opinión crítica.\nComo vos digo cada vez que nos vemos, estamos encantados de que Pontevedra sexa a sede desta auténtica universidade efémera na que as nosas veciñas e veciños coinciden con tantos especialistas e participantes que nos axudan a ampliar horizontes e a contrastar opinións críticas co poder.\nUn evento que trae á nosa cidade a moitas persoas que se achegan para participar en directo nas tres sesións diarias que durante toda a semana se programan, e que nos convirte tamén no centro das redes do pensamento e as visións máis lúcidas do mundo.\nNesta ocasión, enchedes o voso programa dunha temática sempre apaixoante, que sobrevoa boa parte dos debates políticos e das diferentes visións do mundo: a parte pública da sociedade, esa parte da realidade que nos pertence por igual a todas e todos.\nComo quizáves moitos de vós saibades, últimamente percorremos o mundo satisfacendo a curiosidade de moitas persoas sobre un modelo de cidade que fomos construíndo a contracorrente das tendencias urbanas máis habituais.Onde outras cidades puxeron máis carrís para vehículos, nós mitigamos a súa presenza abusiva.\nDefender o público é defender a sociedade\nOnde fixeron obras faraónicas nós mimamos o patrimonio e confiamos na potencia propia.\nOnde construiron enormes centros comerciais nas periferias, nós convertimos as nosas rúas e prazas no espazo ideal para a vida colectiva, os eventos, as compras e o ocio.\nOnde moitos optaron polo derroche enerxético e a indiferencia ante a deriva do planeta, nós aforramos enerxía e contribuimos á loita contra o cambio climático.\nOnde tantos falan de ecoloxía referíndose aos espazos naturais, nós falamos sobre todo de medio ambiente urbano, que é o que máis nos debera preocupar á maioría de nós, que vivimos en cidades.\nPois cando en México, en Salzburgo, en Seul, en Valencia, en Pekín, en Ourense ou en Nova York, por citar só algúns lugares, falamos dos logros ambientais desta pequena cidade europea chamada Pontevedra, estamos falando precisamente do que ides tratar durante estas 15 sesións da Semana de Filosofía.\nFalamos da recuperación do público en relación ao privativo. Falamos de ofrecer ás persoas os espazos que viñan de privatizarse durante as décadas anteriores, para poñelas a disposición de todas e todos.\nFalamos de convertir a cidade tamén nun espazo igualitario, amable, tranquilo e seguro para todas as persoas, especialmente para as mulleres, eliminando todo tipo de violencias e feminizando a nosa convivencia.\nFalamos do público en relación ao privado cando encabezamos as nosas ponencias e charlas ao longo de todo o mundo cunha frase moi significativa e que define coma poucas a transformación da nosa cidade dun entorno pechado, gris e privatizado, nun espazo aberto, vivo e igualitario.\nEsa frase é “Cantos menos coches, máis cidade”. Porque á hora de facer o diagnóstico dos nosos problemas, hai xa case 20 anos, vimos que era precisamente ese exceso de automóbiles o que privatizaba a cidade e a convertía en inhóspita e agresiva.\nDesautoxicar a cidade, saneala, domesticar os automóbiles e permitir que circulen só os necesarios, é sobre todo unha aposta polo público, polo espazo público, que consideramos un dereito básico das persoas, como pode ser a educación ou a sanidade.\nUn dereito que equilibra e cohesiona a sociedade, que convirte ás cidades no que sempre deberon ser: espazos de civilización, de convivencia, foros de intercambio de vida, de ideas e de mensaxes.\nCando comezamos a transformación da cidade, case tres cuartas partes do espazo urbano estaban ocupadas polo coche. Hoxe é absolutamente ao revés: destinamos aos coches un cuarto do espazo público e ás persoas tres cuartos.\nOs coches son case sempre recintos privados, e o lugar que ocupan nas rúas e prazas son espazos que se privatizaron. Nós, veciñas e veciños de Pontevedra, quixemos darlle a volta a esta situación e convertilos en espazo público sano e igualitario para que todos o gocemos en liberdade.\nE de paso, ensinamos ao mundo que é posible construir cidades públicas, harmónicas e en irmandade co Planeta.\nAmigas, amigos, grazas de novo por estáredes aquí. Coma sempre vos digo, sentídevos coma na vosa propia casa.\nEstudiade moito, debatide, contrastade opinións, observade este mundo convulso e tan tan mellorable.\nE tamén disfrutade dos praceres máis mundanos que tamén vos ofrece Pontevedra, como comer, pasear, compartir un café ou incluso botar unha ollada ao Salón do Libro que comeza este venres cunha espectacular programación de actividades que encherán abril de literatura, deseño, arte, actualidade editorial e centos de actividades que de seguro poderedes disfrutar.\nBoa Semana de Filosofía e aínda mellor estadía na vosa cidade de Pontevedra.\nCea-Homenaxe a Iñaki Fdez. Zárraga


CIXUG | Curso de estatística con R\nCurso de estatística con R\nBiostatech organiza unha nova edición do curso “Estadística con R (nivel básico)“, que terá unha duración de 22 horas, repartidas durante os días 24 a 27 de febreiro, en horario de 16 a 21 horas, e impartirase na aula Novoa Santos (Seminario 5), do Complexo Hospitalario Universitario de Santiago.\nO curso está dirixido a estudantes, profesionais e investigadores das distintas áreas de coñecemento, que precisen dunha formación básica en estatística, e que desexen iniciarse no manexo do software libre R. Tamén pode ser unha boa oportunidade para mellorar os coñecementos daquelas persoas que xa utilizan este software.\nO formato do curso terá un carácter teórico-práctico, e contará con persoal de reforzo para mellorar a formación. É preciso que os asistentes leven o seu propio ordenador portátil co software instalado para realizar as prácticas.\nAs persoas interesadas poden formalizar a súa inscrición ata o 17 de febreiro enviando unha mensaxe a biostatech@uninova.org, ou a contacto@biostatech.com. O custo do curso é de 200 euros (ive incluído).